Здравейте, моят въпрос е следния. Работя от месец в хранителен магазин на изпитателен срочен трудов договор 6м, но скоро започвам университет /продължавам обучението си/. Четох, че има чл. по който мога да напусна като представя документ от университета. Какъв точно трябва да е документа и веднага ли ми се прекратява договора или има дни, които трябва да доизработя, ще ми бъде ли изплатена заплатата за този месец? 




Прекратяване на временен трудов договор.
========================================

 

Здравейте, Даниела Николова,


разпоредбата на Кодекса на труда, съгласно която можете да прекратите трудовия си договор писмено без предизвестие във Вашия случай, е чл. 327, ал. 1, т. 6 КТ -“работникът/служителят продължава образованието си в учебно заведение на редовно обучение или постъпва на редовна докторантура” . Достатъчно е да депозирате писмено заявление до работодателя, като представите служебна бележка, че сте на редовно обучение във ВУЗ, за да бъде прекратен договорът Ви, без да се налага да отработвате срок на предизвестие.


Поздрави,  

адв. Николина Митова  

тел. 0898 303092


